CELEX: C2007/297/09
Language: da
Date: 2007-12-08 00:00:00
Title: Sag C-411/05: Domstolens dom (Store Afdeling) af 16. oktober 2007 — Félix Palacios de la Villa mod Cortefiel Servicios SA (anmodning om præjudiciel afgørelse fra Juzgado de lo Social de Madrid — Spanien) (Direktiv 2000/78/EF — ligebehandling med hensyn til beskæftigelse og erhverv — rækkevidde — kollektiv overenskomst, hvori det er fastsat, at ansættelsesforholdet uden videre ophører, når arbejdstageren fylder 65 år og opnår ret til pension — forskelsbehandling på grund af alder — begrundelse)

8.12.2007   
            
            
               DA
            
            
               Den Europæiske Unions Tidende
            
            
               C 297/6
            
         Domstolens dom (Store Afdeling) af 16. oktober 2007 — Félix Palacios de la Villa mod Cortefiel Servicios SA (anmodning om præjudiciel afgørelse fra Juzgado de lo Social de Madrid — Spanien)
   (Sag C-411/05) (1)
   
   (Direktiv 2000/78/EF - ligebehandling med hensyn til beskæftigelse og erhverv - rækkevidde - kollektiv overenskomst, hvori det er fastsat, at ansættelsesforholdet uden videre ophører, når arbejdstageren fylder 65 år og opnår ret til pension - forskelsbehandling på grund af alder - begrundelse)
   (2007/C 297/09)
   Processprog: spansk
   Den forelæggende ret
   Juzgado de lo Social de Madrid
   Parter i hovedsagen
   
      Sagsøger: Félix Palacios de la Villa
   
      Sagsøgt: Cortefiel Servicios SA
   Sagens genstand
   Anmodning om præjudiciel afgørelse — Juzgado de lo Social de Madrid — fortolkning af artikel 2, stk. 1, i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16) — nationale gennemførelsesbestemmelser, der indeholder en overgangsbestemmelse, hvorefter kollektive overenskomstbestemmelser om tvungen pensionering, som ikke er begrundet med beskæftigelsespolitiske mål, er gyldige
   Konklusion
   Forbuddet mod enhver forskelsbehandling på grund af alder, som iværksat ved Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv, skal fortolkes således, at det ikke er til hinder for nationale forskrifter som de i hovedsagen omhandlede, hvorefter bestemmelser om tvungen pensionering i kollektive overenskomster anses for gyldige, selv om de eneste betingelser for bestemmelsernes anvendelse er, at arbejdstageren har nået den aldersgrænse for at kunne gå på pension, der i national lovgivning er fastsat til 65 år, og opfylder de øvrige kriterier om social sikring for at opnå ret til en arbejdsophørspension, baseret på bidragsbetaling, hvis
   
               —
            
            
               den pågældende foranstaltning, uanset at den er baseret på alder, er objektivt og rimeligt begrundet inden for rammerne af national ret i et legitimt formål vedrørende beskæftigelsespolitik og arbejdsmarked, og
            
         
               —
            
            
               de midler, der er iværksat med henblik på at nå dette almene formål, ikke forekommer uhensigtsmæssige og unødvendige.
            
         
      (1)  EUT C 36 af 11.2.2006.